90. schôdza NR SR - 11.deň - B. popoludní
Dátum: 2023-05-18
Poslanec: Zemanová, Anna (SaS)
Druh vystúpenia: Vystúpenie v rozprave

178. Ďakujem pekne. Ctené plénum, zákon o turistických trasách pojednáva o ochrane takmer 14-tisíc kilometrov peších turistických trás, ďalších tisíce kilometrov cyklotrás, zavádza možnosti vytvárania aj podmienok pre vodnú turistiku. Zákon naozaj sme pripravovali viac ako rok a tento návrh, ktorý je predložený aj spolu s pozmeňovúc... s pozmeňovacím návrhom, komplexne rieši možnosť ochrany turistických trás aj vykonávacie také situácie, ktoré v teréne môžu nastať. V rozprave vzišli niektoré otázky, ktoré by som ešte rada zodpovedala, vysvetlila najmä pánu poslancovi Karahutovi, ale nie je tu, ale aj napriek tomu by som rada zareagovala, že jeho obavy o to, že sa nebude môcť, že, že tento zákon bude nútiť vstupovať do zverníc. Tak zverníc sa to netýka, lebo zvernice sú osobitne vyňaté v zákone o ochrane prírody ako územie, kde je obmedzený vstup. Taktiež jeho poznámka ohľadom Stráže prírody, ktorá vzniká zlúčením Stráže ochrany prírody a Vodnej stráže, že nám tu ide nejaká militantná ozbrojená zložka typu SBS, vzniká na rezorte ministerstva životného prostredia, tak ho chcem uistiť, že nič takéhoto sa nekoná. Stráž ochrany prírody, tak ako je v súčasnosti, tak vlastne tie jej kompetencie sa aj stráže, sa zo stráže, Vodnej stráže pre, prekrývajú do novej Stráže prírody, ktorá vznikne zlúčením týchto dvoch stráží. Nejde o žiaden ozbrojený zdro... z... zbor, ale tak ako je to doteraz, tak ten príslušník Stráže prírody, ktorý má podľa osobitných predpisov možnosť držby zbrane tak, tak ako doteraz budem môcť aj naďalej ju mať pri sebe. A čo sa týka tej poznámky, že ide o nejakú SBS-ku, tak tu treba povedať, že zákon o súkromných bezpečnostných službách explicitne vyníma takéto stráže, ktoré sú zriadené podľa osobitných zákonov, ktoré majú zriadené štátne inštitúcie, takže zákon o SBS-kách sa vôbec na takúto Stráž prírody nevzťahuje. Takže to by som bola rada, keby sa korektne informovalo, aj v médiách to bolo poprekrucované, takže nič takéto sa nedeje. Áno, posilňuje sa priestor na zlepšenie vymožiteľnosti práva v životnom prostredí. Treba si povedať, že toto je jeden, jedna z kľúčových vecí, ktorú ľuďom vadí, že všetkým nám záleží na životné prostredie, ale že vymožiteľnosť práva v tejto oblasti, nielen v ochrane prírody, ale aj v iných, iných, ochrane životného prostredia a zložiek životného prostredia je veľmi slabá, a s tým súvisí aj tá roztrieštenosť kontrolných zložiek, ktoré aj pod rezortom životného prostredia, ale nie len pod rezortom životného prostredia sú zriadené, a preto takéto ujednotenie aj metodické, ich koordinácia, evidencia priestupkov, aby sa nestávalo to, že strážca ochrany prírody v súčasnosti podá nejaký podnet, ktorý zostane neriešený a v podstate zostáva na smiech, pretože v konečnom dôsledku okresné úrady, ktoré v týchto veciach mali konať, z rôznych dôvodov nekonajú alebo oneskorene. Čiže aj ten informačný systém, ktorý Slovenská inšpekcia životného prostredia bude mať pre Stráž prírody zriadený, kde sa budú kumulovať tieto podnety nielen voči poškodzovaniu turistických, turistického značenia, ale sa namnožia oči v prírode, v teréne voči poškodzovaniu životného prostredia ako takého. Toto som považovala za potrebné dovysvetliť. A ešte snáď jednu vec. Novelizuje sa tam v čl. 4 zákon o Horskej záchrannej službe a asi viacerí sme boli naozaj konfrontovaní s množstvom telefonátov od Horskej záchrannej služby, od horských vodcov, od horských sprievodcov, kde sme sa snažili každému nejakým spôsobom vyjsť v ústrety a riešiť problémy z terénu, s ktorými sa stretávajú. No len, žiaľ, dostali sme sa pri tej svojej dobrej vôli pri tvorbe zákona do obrovského... medzi dve mlynské kolesá, kde vlastne žiadne riešenie... alebo nie... jedno vyhovuje jednej skupine, druhé vyhovuje druhej skupine, a popritom tie ich požiadavky vôbec nemajú nič spoločné s turistickým značením. Takže momentálne na pozmeňovací návrh, ktorý som predniesla v pléne, čo sa týka čl. 3, kde sme vlastne upravili vyňatím jedného odseku, čo sa týka obtiažnosti, obtiažnosti pre... pohybu po vysokohorskom teréne o stupni jeden. Úmyselne ho nehovorím, či do, či nad, či jeden plus, to sú špeciálne, špecifické požiadavky, ktoré majú títo horskí vodcovia a sprievodcovia zadefinované v medzinárodných štandardoch a ten nejaský výklad, či sa horský sprievodca môže pohybovať vrátane I. stupňa obtiažnosti, alebo len do I. stupňa obtiažnosti, tak toto je kameň úrazu, by som povedala, pri, pri hlasovaní, a preto sme sa ako navrhovatelia zhodli, že teda toto, toto konfliktné ustanovenie vypustíme, tieto dve vety, a zostane stav v teréne tak, ako je v zákone, v aktuálnom zákone o horskej záchrannej službe zakotvený. Druhý bod, ktorý zase vadil horským sprievodcom, bol, že v našom pôvodnom návrhu zákona bolo, že horský sprievodca sa môže pohybovať v horskom aj... teda len v horskom prostredí, a vypúšťali sme tam vlastne slovo vysokohorskom, tak vlastne toto, toto, samozrejme, prekážalo horským sprievodcom, tak sme sa rozhodli, že aj toto ustanovenie vypustíme a zostane to v pôvodnom znení, tak ako to je v aktuálnom zákone o Horskej záchrannej službe, čiže horský sprievodca sa môže pohybovať v horskom aj vysokohorskom prostredí. V prvom čítaní zajtra bude prerokovaný zákon o Horskej záchrannej službe, ktorý sa explicitne venuje tomuto zákonu, a ja by som bola rada, keby sa tam vyriešil ten, tento, tento kameň úrazu a nekomplikovali hlasovanie do, o dobrom zákone, ktorý naozaj pomôže chrániť turistické značenie, ktoré má tuná 130-ročnú tradíciu a je atakované rôznymi pokusmi toto značenie meniť, likvidovať a poškodzovať, a tento zákon chráni a naozaj bude veľmi komfortným aj pre užívateľov pre turistov. Toto som považovala ešte teda za potrebné vysvetliť, lebo už každý hovorí, že už sa teda v tom nevyzná nikto, že ako to vlastne v tom ustanovení o Horskej záchrannej službe je, čiže takto to vysvetľujem, aby sme to snáď tomu porozumeli. Čiže v tých dvoch ustanoveniach zákon zostáva tak, ako je momentálne v zákone o Horskej záchrannej službe, a budeme mať priestor potom do druhého čítania, keď posunieme návrh zákona pani Majorovej Garstkovej, tieto, tieto veci doriešiť, vykonzultovať, sadnúť si, všetky strany nech si sadnú a nech, nech to dohodnú, ale, prosím pekne, nepodporme kvôli tomuto dobrý zákon o turistických trasách, ktorý naozaj sme tu ťažko robili tie... (povedané so smiechom), dávali dokopy množstvo podnetov a ja... ja pevne verím, teda že nájde podporu poslaneckej snemovne a že tento zákon pomôže turistike, aj po schválení zákona o športe, ktorý ešte explicitne vyčleňuje finančné prostriedky na podporu športu, turizmu. Ďakujem pekne.